Fridericus Douglass
Fridericus Douglass, plenius Fridericus Augustus Vasingtonius Bailey (Anglice Frederick Douglass) fuit orator, scriptor, et politicus Americanus. Postquam a servitute effugisset, dux Motus Abolitionismi factus est.

Biographia 
Douglass, servus natus, fugitivus die 3 Septembris 1838 factus est. Annam Murray, feminam Baltimorensem liberam natam, die 15 Septembris eiusdem anni in matrimonium duxit. Douglass abolitionista factus est, et in Nova Bedford Massachusettae habitavit. Anno 1845, scripsit Narrative of the Life of Frederick Douglass, an American Slave (Fabula Vitae Friderici Douglass, Servus Americanus), librum prosperum et statim optime receptum. Douglass, auctor notus factus, verens ne a domino suo antiquo apprehenderetur, inter annis 1845 et 1847 ad Hiberniam et Britanniarum Regnum iter fecit. Plurimas orationes et lectiones de servitute abolenda habuit. Inter annis 1847 et 1851, Roffae in Novo Eboraco habitavit, ubi diarium The North Star (Stella Borealis) scripsit. Douglass etiam orator et auctor motus pro iuribus civilibus feminarum fuit. Bello Civili Americano confecto, Douglass perseveravit in defensione iurum civilium ad omnem servitutem finiendam. Die 20 Februarii 1895 infarcto cordis mortuus est.

Bibliographia

Libri 
 A Narrative of the Life of Frederick Douglass, an American Slave (Narratio vitae Friderici Douglass, servi Americani) (1845)
 "The Heroic Slave" (Servus heroicus), ex Autographs for Freedom (Autographi pro libertate) (1853)
 My Bondage and My Freedom (Captivitas mea et libertas mea) (1855)
 Life and Times of Frederick Douglass (Vita et tempora Friderici Douglass) (1881, revisitus 1892)

Orationes 
 "The Church and Prejudice" ("Ecclesia et praeiudicium")
 "Self-Made Men" 
 "Speech at National Hall, Philadelphia July 6, 1863 for the Promotion of Colored Enlistments"
 "What to a slave is the 4th of July?" ("Quid servo est 4 Iulii?")

Abolitionistae Civitatum Foederatarum
Auctores Anglici
Autobiographi Civitatum Foederatarum
Lectores
Scriptores Afroamericani
Scriptores narrationum captivitatis
Servi Americani
Suffragium mulierum